তামাত্তু হজ : তামাত্তু হজযাত্রীরা মিকাত স্থান থেকে শুধু ওমরার নিয়তে ইহরাম করবেন। এরপর পবিত্র মক্কা পৌঁছে ওমরা সেরে মাথা মুণ্ডন করে ইহরাম খুলে স্বাভাবিক অবস্থায় পবিত্র মক্কায় হজের জন্য অপেক্ষা করতে থাকবেন। তারপর হজের সময় হজ উপলক্ষে ৮ তারিখ সকালে মিনা রওনা হওয়ার আগে পবিত্র মক্কা থেকে হজের নিয়তে ইহরাম করে নেবেন। তামাত্তু হজযাত্রীরা ৮ থেকে ১২ তারিখ পর্যন্ত কিরান ও ইফরাদ হাজীর মতো হজের আহকাম সারবেন। শুধু পার্থক্য হলোÑ ১০ তারিখ রমির পর তামাত্তু হজযাত্রীকে কিরানের মতো হজের ওয়াজিব অঙ্গ দমে শুকরিয়া দিতে হবে। আর কিরান ও ইফরাদ হজের সুন্নত তাওয়াফে কুদুম করতে হয়, যা তামাত্তু হজে নেই। পুরুষ হজযাত্রী ইহরাম খুলতে মাথা মুণ্ডানো আফজল। তবে চুলের অগ্রভাগ সামান্য পরিমাণ কাটাও জায়েজ আছে। মহিলাদের ক্ষেত্রে ইহরাম খুলতে কোনো ইহরামমুক্ত মাহরাম দ্বারা এক ইঞ্চি পরিমাণ চুলের অগ্রভাগ কেটে নেবেন।